Eisya

Farhana Bariyah Ahmad Dasuki (lahir 21 Mac 1976) atau dikenali sebagai Eisya ialah seorang bekas penyanyi wanita Malaysia. Meraih kejayaan tempoh singkat dalam industri muzik antara 1997 dan 2002, beliau terkenal dengan lagu "Nurani" yang juga merupakan single pertamanya dari album sulungnya bertajuk sama.

Kerjaya
Eisya memulakan kerjayanya dalam bidang muzik pada 1997 dengan menandatangani kontrak rakaman bersama Ambang Klasik dan muncul bersama album pertama, Nurani yang memuatkan lagu yang bertajuk sama dikeluarkan single pertama.

Kemudian pada 2001, album keduanya pula menyusul dengan tajuk Firasat yang menyaksikan beliau merakamkan lagu ciptaan sendiri. Album ini sempat dilancarkan sebelum Ambang Klasik menutup operasinya.

Beliau juga berjinak-jinak dengan bidang lakonan apabila memulakan kerjaya lakonan dengan membintangi filem Gemerlapan arahan Abdul Razak Mohaideen, ini kemudian diikuti oleh filem Syukur 21 arahan Eddie Pak yang dibintangi oleh kumpulan Raihan. Eisya juga pernah menjadi salah seorang peserta pertandingan Franchise Hunt 2000.

Eisya juga menyumbangkan suaranya bersama Wahid Senario untuk runut bunyi filem Lagi-Lagi Senario yang bertajuk "Di Antara Kita". Selepas perkahwinannya, Eisya mengambil keputusan untuk menamatkan kerjayanya sebagai penyanyi. Dalam temubual bersama Harian Metro pada 2018, Eisya berkata selepas kematian bapanya, beliau bernekad untuk berhenti menyanyi dan tidak berhasrat untuk mengubah fikiran untuk kembali aktif. Beliau berkata: "Saya nekad berhenti nyanyi dan tiada perasaan untuk menyanyi di khalayak. Setakat menyanyi di rumah bersama anak biasalah".

Kehidupan peribadi
Beliau berkahwin dengan Azrul Irwan Mat Rahim pada 2002 dan sejak itu, beliau menumpukan perhatian kepada keluarganya. Hasil perkongsian hidup Eisya dan bekas suaminya selama 13 tahun, mereka dikurniakan 3 anak. Eisya dan Azrul Irwan bercerai pada 2015. Bapanya, Ahmad Dasuki meninggal dunia pada April 2016 akibat serangan jantung.

Diskografi

Album studio
 Tajuk Butiran album Nurani Dikeluarkan: 1997
 Label: Ambang Klasik
 Format: CD, kaset Firasat Dikeluarkan: 2001
 Label: Ambang Klasik
 Format: CD, kaset

Single
 Tajuk Tahun "Nurani" 1997 "Di Antara Kita" (ft. Wahid Senario) 2001 "Sendiri"

Filemografi
 Tahun Tajuk Watak 1997 Gemerlapan Wawa 2000 Syukur 21 Aishah

Rujukan

Pautan luar


Kategori:Kelahiran 1976
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi wanita Malaysia
Kategori:Pelakon wanita Malaysia
Kategori:Penyanyi berbahasa Melayu